यह हमला तब हुआ है जब संसद में सांसदों की बैठक चल रही थी. कम से कम एक विस्फोट हुआ है और वहां भारी गोलीबारी की आवाज़ सुनी गई.

प्रत्यक्षदर्शियों का कहना है कि उन्होंने घटनास्थल पर कई शव देखे हैं. पुलिस का कहना है कि यह हमला इस्लामी चरमपंथी गुट 

अल-शबाब ने किया है और बरामद शव भी अल-शबाब के लड़ाकों के हैं.

एक राजनेता ने बीबीसी को बताया कि सांसदों को संसद भवन की इमारत से निकाल लिया गया है.

अल क़ायदा से संबंध

पिछले महीने मोगादिशू में हुए एक बम विस्फोट में एक सांसद की मौत हो गई थी. 



सोमालिया की सरकार अल शबाब के खिलाफ़ अभियान चला रही है. अल क़ायदा से संबंध रखने वाले अल-शबाब को सोमालिया के लगभग सभी शहरों से बाहर कर दिया गया है लेकिन वह जब तब हमले करते रहते हैं.

एक समय राजधानी 

मोगादिशू और किसमायो बंदरगाह पर अल-शबाब का नियंत्रण था. हालांकि बहुत से ग्रामीण इलाक़ों पर अब भी अल-शबाब का असर है.

अफ्रीकी संघ के लगभग 22,000 शांति सैनिक अल-शबाब से लड़ने में सोमालिया की मदद कर रहे हैं. इस अभियान को संयुक्त राष्ट्र का समर्थन प्राप्त है.

मोगादिशू में संसद पर कई बार हमला हो चुका है. पिछले महीने भी सोमालिया की संसद पर हमला हुआ था. एक सांसद की मौत धमाके में हुई जबकि एक अन्य सांसद की गोली मार कर हत्या कर दी.

फरवरी में अल-शबाब के चरमपंथियों ने राष्ट्रपति भवन पर हमला किया था. इस हमले में 16 लोग मारे गए थे.

(बीबीसी हिंदी का एंड्रॉयड मोबाइल ऐप डाउनलोड करने के लिए 

यहां क्लिक करें. आप हमारे 

फ़ेसबुक पन्ने पर भी आ सकते हैं और 

ट्विटर पर फ़ॉलो भी कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
सोमालिया: संसद पर हमला, 10 की मौत